Tauno Vahter

See artikkel räägib kirjastajast. Muusiku kohta vaata artiklit Tauno Vahter (muusik). Tauno Vahter (sündinud 18. veebruaril 1978 Tallinnas) on eesti kirjastaja, kirjanik ja tõlkija. Ta lõpetas 1996. aastal Tallinna Reaalkooli ja 2002. aastal Tartu Ülikooli avaliku halduse erialal. Ta on töötanud 1999. aastast kirjastuses Tänapäev, seejuures alates 2008. aastast kirjastuse Tänapäev peatoimetajana. Praegu on ta kirjastuse Tänapäev juht. Tõlkinud eesti keelde raamatuid inglise ja soome keelest, muu hulgas Sofi Oksaneni "Stalini lehmad" ja Arto Paasilinna "Maailma parim küla", Urho Kekkoneni ja Ronald Reagani elulood. Vahter on avaldanud esseid, kirjandus-, muusika-, teatri- ja filmiarvustusi, ülevaateid Eesti raamatuturu olukorrast ning kriitilisi seisukohavõtte esoteerika ja pseudoteaduse (sh vaktsiinivastasuse, MMSi propaganda ja lameda maa teooria) levitamise suhtes Eesti ühiskonnas. Tegelenud mälumänguga, tulnud võistkondlikult, paaris- ja pildimängus korduvalt Eesti meistriks ning võistkondlikult Euroopa meistriks. Telesarja "Eesti (täielik ja kontrollitud) ajalugu" stsenarist (2024), toimetanud Mart Juure intervjuusaadete sarja "Kirjandusministri juures" ning koostanud küsimusi klassikalise muusika saatele "Orkestrimängud". Tauno Vahter. Intervjuu Kurt Vonnegutiga - Mida vanemaks ma saan, seda parem ma enne olin 12. veebruar 2014 Tauno Vahter. Kimalase lend - olukorrast kirjastamises ERR, 14. detsember 2017 Tauno Vahter. Poliitikutega seotud vaktsineerimisvastane raamat korjati Eestis müügilt ERR, 24. detsember 2018 Tauno Vahter. Kuidas liigub kultuuriäri raha? Sirp, 21. detsember 2018 Tauno Vahter. Ohtliku eneseabiraamatu müügilt korjamine Soomes näitab põhjanaabrite suuremat vastutust ERR, 21. detsember 2018 Tauno Vahter. Hämmastavaid väljavõtteid Eesti menukamatest esoteerikaraamatutest ERR, 8 Tauno Vahter. Esoteerika vabariik ERR, 3. oktoober 2018 Tauno Vahter. Inimeste profileerimise uus tase - ülehomme teame sinust kõike Sirp, 26. aprill 2019 Tauno Vahter. Eesti on saja tuhande valvekaamera maa Sirp, 26. aprill 2019 Tauno Vahter. Tauno Vahter: kas pommimees väärib elulooraamatut? Aga vanamees, kes mürsu pärasoolde toppis? Maaleht, 17. jaanuar 2023 2020 novellikogu "Pikaajaline kokkusaamine". Autori esimene raamat. Osa raamatus avaldatud novellidest on varem ilmunud Vikerkaares, Loomingus, Müürilehes ja kogumikus “Eesti novell". 2021 romaan "Madis Jeffersoni 11 põgenemist". Peategelase prototüüp on korduvalt Nõukogude Liidust põgeneda üritanud Johannes Lapmann. 2022 romaan "Hea venelane". Raamatu tegevus toimub 1993. aasta Eestis, teemaks on eestlaste ja venelaste suhted ning kohalik sensitiivide äri. 2024 romaan "Elevandi üksildus". Raamatu tegevus toimub kahes ajas, tänapäeva jõuka ärimehe lähikonnas ja 1930ndate Eesti meelelahutus- ja ajakirjandusmaailmas. 2012 võistkonnas JFGI Euroopa mälumängumeister 2017 aasta raamatusõber (nimetuse kirjastamist tutvustavate artiklite avaldamise ja sotsiaalmeediakampaania "Jälle raamat!" korraldamise eest) 2018 klubide arvestuses Põhjamaade mälumängumeister 2021 Friedebert Tuglase novelliauhind (novell "Taevas Tartu kohal") 2022 Eduard Vilde nimeline kirjandusauhind ("Madis Jeffersoni 11 põgenemist") Tema vend Tarmo Vahter on Eesti Ekspressi ajakirjanik ja mitme raamatu autor. Raun, Miikael (30. jaanuar 2024). "Gert Raudsep: kas viskame püssi põõsasse ja lõpetame elamise?". Eesti Päevaleht. Vaadatud 30. jaanuaril 2024. ESBL, biograafia "VAHTER, TAUNO". Eesti Spordi Biograafiline Leksikon. Vaadatud 17.9.2021.